# TKOL RMX 1234567

TKOL RMX 1234567 és un àlbum de remescles sobre The King of Limbs de la banda britànica Radiohead publicat el 16 de setembre de 2011. Es tracta d'una compilació de set vinils de 12" amb senzills i EPs remesclats per diversos artistes. També fou llançat mitjançant descàrrega digital des del web oficial del grup tant en format MP3 o WAV.
Radiohead va realitzar dos actuacions en directe a Nova York i una a Londres per celebrar la publicació de l'àlbum. El 18 de novembre de 2011, la banda va fer tres remescles addicionals de "Bloom", "Separator" i "Morning Mr Magpie" però no les van poder acabar a temps per incloure-les en els llançaments físics, així que les van posar a disposició dels seguidors mitjançant el seu web oficial via compra o streaming.

## Senzills

Inicialment van anunciar el llançament d'una sèrie de remescles com a senzills. En principi havien de ser només quatre però al final es va estendre fins a set i foren compilats conjuntament en aquest àlbum. Cada senzill fou llançat com a doble o triple cara-A en vinil 12" o com a descàrrega digital.

### TKOL RMX1

El primer senzill consta de remescles de "Little by Little" i "Lotus Flower" realitzades per Caribou i Jacques Greene respectivament, i fou publicat el 4 de juliol de 2011.

### TKOL RMX2

El segon senzill conté remescles de "Morning Mr Magpie" per Nathan Fake i dues remescles de "Bloom" de Mark Pritchard, i fou publicat el 15 de juliol de 2011.

### TKOL RMX3

El tercer està format per remescles de "Feral" realitzada per Lone, "Morning Mr Magpie" per Pearson Sound i "Separator" per Four Tet, i fou publicat el 29 de juliol de 2011.

### TKOL RMX4

El quart consta de remescles de "Give Up the Ghost" per Thriller, "Codex" per Illum Sphere i "Little By Little" per Shed, i fou publicat el 16 d'agost de 2011.

### TKOL RMX5

El cinquè conté remescles de "Give Up the Ghost" per Brokenchord, una cançó creada per Altrice amb elements de totes les cançons de The King of Limbs, "TKOL (Altrice Remix)", i una remescla de "Bloom" per Blawan, i fou publicat el 26 d'agost de 2011.

### TKOL RMX6

El sisè està format per dues remescles, una de "Morning Mr Magpie" reanomenada "Good Evening Mrs Magpie" per Modeselektor i una de "Bloom" per Objekt. Fou publicat el 12 de setembre de 2011.

### TKOL RMX7

El setè inclou remescles de "Bloom" per Jamie xx, "Separator" per Anstam i "Lotus Flower" per SBTRKT, i fou publicat el 10 d'octubre de 2011.

### TKOL RMX8

El vuitè senzill només estigué disponible per descàrrega digital des de W.A.S.T.E. Inclou remescles de "Bloom" realitzada per Jamie xx, "Separator" per Anstam i "Morning Mr Magpie" per Nathan Fake.

## Posició en llistes

| Llista (2011) | Posició |
| Estats Units | 50 |
| França | 79 |
| Itàlia | 63 |
| Regne Unit | 34 |

## Referències

* ↑ «More Remixes and European Dates» (en anglès). Radiohead, 18-11-2011. Arxivat de l'original el 2013-10-24. [Consulta: 30 gener 2013].
* ↑ O'Neal, Sean. «Radiohead to repackage The King Of Limbs again as a vinyl remix series» (en anglès). AVClub.com, 06-06-2011. [Consulta: 22 gener 2013].
* ↑ «Caribou/Jacques Greene Remixes» (en anglès). Radiohead, 01-05-2011. Arxivat de l'original el 2016-03-21. [Consulta: 26 gener 2013].
* ↑ «Nathan Fake/Harmonic 313/Mark Pritchard remixes» (en anglès). Radiohead, 15-05-2011. Arxivat de l'original el 2016-03-21. [Consulta: 26 gener 2013].
* ↑ «Remixes by Lone, Pearson Sound and Four Tet» (en anglès). Radiohead, 29-05-2011. Arxivat de l'original el 2016-03-21. [Consulta: 26 gener 2013].
* ↑ «Remix Series, issue number 4» (en anglès). Radiohead, 12-07-2011. Arxivat de l'original el 2016-03-21. [Consulta: 26 gener 2013].
* ↑ «Remix: issue number 5» (en anglès). Radiohead, 26-08-2011. Arxivat de l'original el 2016-03-21. [Consulta: 26 gener 2013].
* 1 2 «Radiohead The King Of Limbs remixes 6th and 7th installments announced» (en anglès). The King of Limbs Part 2, 19-08-2011. Arxivat de l'original el 2012-09-04. [Consulta: 26 gener 2013].
* ↑ «TKOL RMX6 - 12.09.11» (en anglès). Radiohead via Sandbag. [Consulta: 26 gener 2013].

## Enllaços externs

* Web oficial de Radiohead (anglès)
* TKOL RMX 1234567 a Discogs (anglès)
* TKOL RMX 1234567 a Metacritic (anglès)
* Pàgina del grup a Youtube (anglès)